
JUZUU 22/23 


YA-SIN (36) 


WAMAA LIYA 


21. “Wafuateni hawa wanaokufundisheni bila 
ya kutaka ujira; na hali ya kuwa wenyewe 
wameongoka.” 

22. (Wakamwambia “Kwani wewe 
umewafuata?” Akasema): “Kwa nini nisimuabudu 
yule aliyeniumba (na kukuumbeni nyinyi pia) na 
kwake mtarejeshwa?” 

23. “Je, niishike miungu mengine badala yake? 
Na kama Mwenyezi Mungu akipenda kunidhuru, 
uombezi wao hautanifaa kitu, wala hawataniokoa!” 

24. “Nikifanya hivyo nitakuwamo katika 
upotofu (upotevu) ulio dhahiri.” 










25. “Bila shaka mimi nimemuamini Mola wenu 
(huyo ninayekuambieni), basi nisikilizeni, (na nyinyi 
mumuamini.” Hawakusikiliza maneno yake, bali 
walimuua.) 

26. Akaambiwa “Ingia Peponi.” Akasema: 
“Laiti watu wangu wangejua (haya niliyoyapata 
wakapata nao kusilimu) ” 

27. “(Wangejua) jinsi Mola wangu 
alivyonisamehe na akanijaalia miongoni mwa 
waiiohishimiwa.” 

28. Na hatukuwateremshia watu wake jeshi 
kutoka mbinguni (kuwaangamiza) baada yake; wala 
hatukuwa wateremshao (majeshi mbinguni kwa ajili 
ya kuangamiza. Malaika mmoja tu anatosha). 

29. Basi hakukuwa (kuangamizwa kwao) ila 
kwa ukeiele mmoja tu (uliopigwa na Jibrili); na mara 
wakawa waliozimika, (Waliokufa)! 

30. Inafaa kusikitikiwa hawa waja (wa 
Mwenyezi Mungu); hakuwajia Mtume yoyote ila 
walikuwa wanamfanyia mzaha (na wanakataa 
kumfuata)! 

31. Je, hawaoni uma ngapi tuliziangamiza kabla 
yao? (Hawaoni) kuwa hawarejei kwao? 


32. Na hapana (viumbe) wowote ila 
watahudhurishwa mbele yetu. 

33. Na alama (ya kuonyesha moja ya rehema za 
Mwenyezi Mungu) juu yao ni ardhi iliyokufa: 
Tunaifufua na tukatoa ndani yake nafaka, wakawa 
wanazila. 

34. Na tukafanya ndani yake mabustani ya 
mitende na mizabibu na kupitisha chemchem ndani 
yake 

JUZUU 23 


YA-SIN (36) 


WAMAA LIYA 


35. Ili wale katika matunda yake> na 
haikuyafanya (matunda) hayo mikono yao; je, 
hawashukuru? 

36. Ametukuka Mwenyezi Mungu aliyeumba 
dume na jike katika (vitu) vyote; katika vile 
ivioteshayo ardhi, na katika nafsi zao (wanaadamu), 
na katika vile wasivyovijua. 

37. Na usiku ni alama kwao (vile vile ya neema 
za Mwenyezi Mungu juu ya viumbe vyake); 
tunauvua humo mchana; mara wao wanakuwa 
kizani 

38. Na jua (pia ni alama kwao); iinakwenda 
(maisha) mpaka kituoni pake. Hayo ni matengenezo 
ya (Mwenyezi Mungu) Mwenye nguvu (na) Mwenye 
kujua. 

39. Na mwezi (kadhalika ni alama kwao); 
Tumeupimia vituo, (hiki baada ya hiki); mpaka 
unakuwa (mwembamba) kama chaparare la mtende 
kuukuu (lililonywea). 

40. Haliwi jua kuufikia mwezi, (wakati wa 
nguvu zake) wala usiku kuupita mchana, (ukaja kwa 
ghafla kabla ya wakati wake). Na vyote vinaogelea 
katika njia (zao) 

41. Na ni alama kwao (vile vile ya kuonyesha 
neema zetu juu yao) kuwa tuliwachukua wazee wao 
katika majahazi yaliyoshehenewa 

42. Na tukawaumbia (viumbe waliokuja baada 
yao na wanaozidi kuja; tumewaumbia) vipando 
mfano wa (majahazi, lakini vilivyo vizuri zaidi na 
vya raha zaidi, kama hizi meli) watakavyovipanda. 

43. Na kama tukitaka tutawagharikisha (juu ya 
kuwa vyombo hivi ni madhubuti sana) wala 
hatakuwako wa kuwasaidia, wala hawataokolewa 
(maadamu hatutaki) 

44. Ila kwa rehema zitokazo kwetu na 
kuwanufaisha kwa muda kidogo (tu hivi). 

36. Ndiyo kwanza sasa watalaamu wa ulimwengu wamejua kuwa kumbe hata katika visivyokuwa na roho kuna 
madume na majike, na kwa mchanganyiko wao ndipo vinapopatikana vinavyopatikana. Na Qurani imetaja haya 
zamani, na Mwenyezi Mungu akasema humo katika Aya ya 53 ya Surai Ha Mym Sajdah, kuwa ‘Tutawaonyesha 
(ukweli wa) maneno yetu katika pande zote za ulimwengu, na katika nafsi zao wenyewe, mpaka iwabainikie kuwa haya 
(yanayosemwa na Qurani) ndiyo haki." Basi Qurani ndicho kitabu cha haki kisichokuwa na upogo wala kosa hata 
chembe. 

42. Huu ukweli mwingine wa Qurani Kiasi cha miaka alfeni imebashiri kuja meli na manuwari na masabmarini 
na motaboti na vyinginevyo vya kwenda baharini. Na ikabashiri kwa kuja mareli, (magari ya moshi) na mamotakari 
na mabaiskeli na mabasi na maaropleni na mengineyo katika Aya ya 8 ya Suratun Nahl. Na ikabashiri pia Qurani 
kwenda mbinguni — kama wanavyojitahidi watu sasa kutaka kufanya. Mahala pamoja katika ilipoyabaini haya ni 
kaiika Aya ya 13 ya Suralul Jaaihiya. 

JUZUU 23 


YA-SIN (36) 


WAMAA LIYA 


45. Na wanapoambiwa: “Ogopeni yaliyoko 
mbele yenu na yaliyoko nyuma yenu mupate 
kurehemewa;” (hawasikii). 

46. Na haiwajii Ishara yoyote katika Ishara za 
Mola wao (za kuonyesha kuwapo kwake na upweke 
wake) ila huwa wenye kuipuza. 

47. Na wanapoambiwa: “Toeni katika yale 
aliyokupeni Mwenyezi Mungu’^msaidie masikini) 
wale waliokufurn huwaambia walioamini (kwa 
stihzai): “Je, tuwalishe (tuwaruzuku) ambao Mungu 
angependa angewalisha yeye Mwenyewe? (Lakini. 
Mwenyewe Mwenyezi Mungu amepenida wawe 
mafakiri, kwa kuwaacha vivyo hivyo bila ya 
kuwatajirisha). Nyinyi hamumo ila katika upotofu 
(upotevu) uliyo dhahiri.” 

48. Na wanasema: “Ahadi hii (ya kuja Kiama) 
itatokea lini, ikiwa mnasema kweli?” 

49. Hawangojei ila ukelele mmoja tu 
utakaowatoa roho zao, na hali ya kuwa wamo katika 
hali ya kugombana; (na wengine wamo katika hali 
nyingine. Muradi kitawajia ghafla). 

50. Na hawataweza kuusia (wakati huo) wala 
hawataweza kurejea kwa watu wao. 

51. Na kisha litapigwa baragumu (la 
kufufuliwa), tahamaki hao wanatoka makaburini 
kwenda mbiombio kwa Mola wao. 

52. (Na huku) wanasema. “Ole wetu, (Eee 
adhabu yetu)! Nani aliyetufufua malaloni petu?” 
(Waambiwe); “Haya ndiyo yale aliyoahidi 
(Mwenyezi Mungu) Mwingi wa rehema na 
waliyoyasema kwa haki Mitume.” 

53. Haitakuwa ila ukelele mmoja tu, tahamaki 
wote wamehudhurishwa mbele yetu. 

54. (Waambiwe:) “Basi leo nafsi yoyote 
haitadhulumiwa chochote kile wala hamtalipwa ila 
yale mliyokuwa mkiyatenda.” 

55. “Kwa yakini watu wa Peponi leo wamo 
katika shughuli (zao), wamefurahi:” 

56. Wao na wake zao wamo katika vivuli, 
wameegemea juu ya viti vya fahari. 

57. Watapata humo (kila namna ya) matunda 
na watapata kila watakavyovitaka. 

58. Salama (tu juu yao), ndilo neno litokalo 
kwa Mola (wao) Mwenye rehema. 




fiL&ibSi&b 




t tsgg 3. 

©ui jSs ' 

^ iVriWip 


555 





JUZUU 23 


YA-SIN (36) 


WAMAA LIYA 


59. Na (Wabaya wataambiwa): “Jitengeni leo 
enyi wabaya ,, l 

60. “Je, sikukuagizeni (sikukuusieni) enyi 
wanaadamu kuwa msimuabudu Shetani? Hakika 
yeye ni adui aliye dhahiri kwenu ” 

61. Na ya kwamba niabuduni mimi. Hii ndiyo 
njia iliyonyoka. 

62. “Na bila shaka aliwapoteza viumbe wengi 
(kabisa) miongoni mwenu: je, hamkuwa mkifikiri?” 

63. “Basi hii ndiyo Jahanamu mliyokuwa 
mkiahidiwa.” 











/Vyy . . 


64. “Ingieni leo kwa sababu ya ukafiri wenu.” 

65. Siku hiyo tutaviziba vinywa vyao, 
ituzungumze mikono yao na itoe ushahidi miguu yao 
kwa yale waliyokuwa wakiyachuma. 

66. Na kama tungependa tungewapofoa macho 
yaoj wakawa wanakimbiiia njia; lakini wangeonaje? 

67. Na kama tungetaka tungewafanya (wakawa) 
vinyama papo hapo mahala pao (walipokaa), basi 
wasingeweza kwenda wala kurudi. 

68. Na tunayempa umri (mrefu) tunamrejeza 
nyuma katika umbo (lake). (Anakuwa kama mtoto). 
Basi je, hawayatii akilini (haya)? 

69. Wala hatukumfundisha (Muhammad) 
mashairi, wala haiwi kwake (kuwa mtunga mashairi). 
Haikuwa (Qurani) ila ni ukumbusho na kitabu 
kibainishacho (kila yanayohitajiwa) 

70. Ili amwonye aliye hai na ihakikike kauli (ya 
kuadhibiwa), juu ya makafiri. 

71. Je, hawaoni ya kwamba tumewaumbia, 
katika vile ilivyovifanya mikono yetu 
(Tumewaumbia) wanyama hawa wanaowamiliki. 

72. Na tumewatiishia (wanyama) hao, basi 
baadhi yao wanawapanda na wengine wao wanawala. 

73. Na katika hao wanapata manufaa (mengi 
mengineyo) na vinywaji (vya kila namna). Basi je, 
hawashukuru? 


y» t ■>> Aj 








oS&Wj tse« 


68. Katika Aya hii waliyoifanya ya 69 wamejitia tena kupachika waliyopachika ili wakatae kurejea kwa Nabii Isa 
mwisho wa ulimwengu, ambavyo ndivyo alivyotwambia Mlume. kama tulivyobaini katika marcjezo ya Aya 55 ya 
Sural Aali lmran. 

JUZUU 23 


YA-SIN (36) 


WAMAA LIYA 


74. Na wameishika miungu mingine badala ya 
Mwenyezi Mungu ili wapate kusaidiwa nao! 

75- (Lakini) hawawezi kuwasaidia. Kee wao 
hao (wanaowaabudu) ndio wanaokuwa maaskari 
wanaohudhurishwa (kuwalinda masanamu hao)! 

76. Basi yasikuhuzunishe maneno yao 
(wanayokutukania), bila shaka sisi tunajua 
wanayoyaficha na wanayoyatangaza. 

77. Je, mwanaadamu hatambui ya kwamba 
tumemuumba kwa tone la manii? Amekuwa hasimu 
yetu aliye dhahiri (Sasa)! 

78. Na akatupigia mfano, na akasahau 
kuumbwa kwake (kwa manii) — akasema,- “Nani 
atakayeihuisha mifupa na hali imesagika?” 

79. Sema: “Ataihuisha yule aliyeiumba mara ya 
kwanza, naye ni Mjuzi wa kila (namna ya) 
kuumba ” 

80. Ambaye amekufanyieni moto katika mti 
mbichi, mkawa nanyi kwa (mti) huo mnauwasha. 

81. Je, yule aliyeziumba mbingu na ardhi 
(mnaona) hana uweza wa kuumba (mara ya pili) 
mfano wao (wanadamu)? Kwa nini? Naye ni 
Mwumbaji mkuu, Mjuzi (wa kila jambo). 

82. Hakika amri yake anapotaka cho chote (kile 
kitokee) ni kukiambia: ‘Kuwa,’ basi mara huwa. 

83. Ametukuka yule ambaye mkononi mwake 
umo ufalme wa kila kitu; na kwake mtarejezwa 
nyote. 

JUZUU 23 


WAMAA LIYA 



/*, Aya 182 SURATUS SAAFFAT 

(Imeteremka Makka) 


tna Makara 5 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. N.aapa kwa (wale Malaika) wajipangao 
safusafu 

2. Tena kwa wale wanaokataza mabaya 

3. Kisha kwa wale wasomao mawaidha (ya 
Mwenyezi Mungu) 

4. Kwa yakini Mungu wenu ni Mmoja tu. 

5. Mola wa mbingu na ardhi na yaliyomo kati 
yake, (yao); na ni Mola wa mashariki zote (na 
magharibi zake). 

6. Bila shaka sisi tumeipamba mbingu ya 
karibu (hii) kwa pambo la nyota 


q{juo j 

7. Na kuilinda na kila shetani asi. 




2-4. Wamepachika yasiyokusudiwa katika maelezo ya Aya walizozitia namban hizi. 

5. Mwenyezi Mungu katika Aya nyingine — kama Aya ya 9 ya Suratul Muzzammil — amejita Rabbul 
Mashriqu wal Maghribi. Na katika Aya nyingine — kama Aya ya 17 ya Suratur Rahman — amejita Raabul 
Mashrtqayni wa Rabbul Maghribayn. Na katika Aya nyingine — kama Aya ya 40 ya Suratul Maarij — amejita 
Rabbul Mashaariqi wal Maghaaribi. Ile ya kwanza Rabbul Mashriqi wal Maghribi yaani Mola wa Kunakotokea 
jua na kunakochwea jua. Na ile ya pili Rabbul Mashnqayn wa Rabbul Maghribayn yaani Mola wa kunakotokea 
jua siku za baridi na siku za joto na Mola wa kunakochwea jua siku za baridi na siku za joto. Isije ikadhaniwa kwa 
kule kutoka jua upesi siku za joto na kukawia kuchwa na kuchelewa kutoka jua siku za baridi na iikachwa upesi 
kuwa kuna waungu wawih — mmoja anapitisha amri zake siku za joto na mmoja anapitisha amri zake siku za 
baridi. Basi Mwenyezi Miingu ni huyo huyo mmoja tu; lakini — kwa maslaha ya viumbe vyake — mara 
anawafanyia hivi, na mara anawafanyia vile. Na viie kusema hapa Rabbul Mashaariqi wal Maghaaribi yaani Mola 
wa Matokeo ya jua mbali mbali na nuchweo ya jua mbali mbali ulunwcngu mzima, ndiyo kama hivi tunavyojua 
sasa kwa haya maredio kuwa Iikiwa linachomoza jua kwetu sasa hivi, kwengine limekwisha chomoza, ima zamani 
au karibu hivi au karibu sana au bado. Na iinapokuchwa ndiyo vile vile. Na linapopinduka upande wa pili ni vile 
vile. Basi Mwenyezi Mungu anasema kuwa Mola wa kote huko ni huyo huyo tu Mwenyezi Mungu peke yake — 
Wahdahuu Laa Sharyka Lahuu. Na haya ya kuiua kuwa jua linakuchwa na kuchomoza nyakati mbali mbali 
ndiyo kwanza yajulikane sasa; na Qurani imetaja habari hii zaidi ya myaka alfu sasa. Ukweli wa Qurani unazidi 
kudhihiri tu. Utango nautambae. 

7. Wamegeuza tena muradi wa Mwcnyezi Mungu katika umko la Shetani kama walivyogeuza muradi wa 
tamko la Jini, wakasema kuwa muradi wa maneno yote mawili haya ni binadamu wabaya, sio viumbe wengine. 
Tumeyabainisha haya katika Aya ya 112 ya Suratul An-Am na katika pengine pengi kabisa. Na wamegeuza 
muradi wa Aya zote hizi walizozifanya 8-1 1. 

JUZUU 23 


AS-SAAFFAT (37) 


WAMAA LIYA 


8. Wasiweze kusikiliza (yanayosemwa na hao) 
viumbe watukufu (Malaika); na wanafukuzwa huko 
kila upande. 

9. Kwa hizaya; na wanayo adhabu 
(inayowazuia kufika huko) inayodumu kwao 

10. Isipokuwa anayenyakuwa kitu kidogo hivi 
(katika maneno yanayosemwa huko); mara 
kikamfuata kimondo (kijinga cha moto) king’aracho 
(kikamuangamizilia mbali). 

11. Hebu waulize, “Je, wao (binadamu) ni 
wenye umbo gumu zaidi au wale (wengine) 
tuliowaumba (kama tulivyokuumbeni nyinyi, kama 
Malaika na Majini . . .)?” Bila shaka sisi 
tuliwaumba (wanaadamu) kwa udongo unaonata. 
(Wana nguvu gani za kujivunia)? 

12. Bali unastaajabu, na wao wanafanya mzaha. 

13. Na wanapoonywa hawaonyeki. 

14. Na wanapoiona miujiza hufanya mzaha. 

15. Na wanasema “Hayakuwa haya 
(anayotuonyesha Muhammad) ila ni uchawi uiio 
dhahiri.” 

16. “Oh! tutakapokufa na kuwa udongo na 
mifupa ndiyo kweli tutafufuliwa?” 

17. “Hata wazee wetu. wa zamani (pia 
watafufuliwa? Uwongo huo).” 

18. Sema: “Naam (mtafufuliwa), na hali ya 
kuwa m’umo katika hizaya.” 

19- Huko (kufufuliwa) kutakuwa ni Ukelele 
mmoja tu, mara wanaona (Kiama kimefika). 

20. Wasema: “Ole wetu! Hii ndiyo (ile) siku ya 
Malipo!” 

21. (Waambiwe:) “Hii ndiyo siku ya Hukumu 
mliyokuwa mkiikadhibisha.” 

22. (KusemweO “Wakusanyeni wale 
waiiodhulumu (nafsi zao) pamoja na wenzi wao na 
wale waliokuwa wakiwaabudu ” 

23. “Badala ya Mwenyezi Mungu; Waongozeni 
njia ya Jahanamu.” 

24. “Na wasimamisheni (hapo); hakika 
wataulizwa ” 

25. (Waambiwe:) “Muna nini? Mbona 
hamnusuriani?” 

JUZUU 23 


AS-SAAFFAT (37) 


WAMAA LIYA 


26. Siku hiyo watadhalilika kabisa. 

27. Wataingia kuulizana wao kwa wao. 

28. Waseme: (kuwaambia wale wakubwa wao) 
“Kwa hakika nyinyi mlikuwa mkitujia kwa njia za 
kheri, (kumbe mkitutakia shari)!” 

29. Waseme (wale wakubwa): “Bali nyinyi 
wenyewe hamkuwa Waislamu.” 

30. “Hatukuwa na mamlaka juu yenu (ya 
kukutoeni katika Uislamu)*, bali nyinyi wenyewe 
mlikuwa wapotofu (wapotevu).” 








31. “Basi hukumu ya Mola wetu imekwisha 
tuthubutikia, biia shaka tutaonja (tu adhabu ya 
Mwenyezi Mungu).” 

32. “Tulikupotezeni (kwa sababu) sisi wenyewe 
tulikuwa wapotofu (wapotevu).” 

33. Basi wao kwa hakika siku hiyo watakuwa 
katika adhabu pamoja. 

34. Hivyo ndivyo tutakavyowafanya maasi. 

35. Wao, walipokuwa wakiambiwa, “Hakuna 
aabudiwaye kwa haki isipokuwa Mwenyezi Mungu,” 
walikuwa wakikataa 

36. Na husema: “Oh! Tuiache miungu yetu 
kwa ajili ya (huyu) mtunga mashairi 
mwendawazimu? ” 

37. (Nabii Muhammad si mtunga mashairi, 
mwendawazimu) bali ameleta haki na 
amewasadikisha Mitume (waliotangulia). 

38. Hakika nyinyi bila shaka mtaionja adhabu 
iumizayo. 

39. Wala hamulipwa ila yale mliyokuwa 
mkiyafanya 

40. Isipokuwa waja wa Mwenyezi Mungu 
waliotengenezwa (waliotengeneza amali zao). 

41. Hao ndio watakaopata riziki maalumu 

42. Matunda (ya kila namna), na 
watahishimiwa 

43. Katika mabustani za neema 

44. Wako juu ya vitanda (viti vya enzi vya 
fahari), wamekabiliana (wanazungumza). 

43. Wanazungushiwa gilasi zenye (vinywaji) 
safi 

JUZUU 23 


AS-SAAFFAT (37) 


WAMAA LIYA 


46. Vycupe vyenye ladha kwa hao wavinywao; 

47. Kwa vinywaji hivyo hautakuwa udhia wala 
kuondokwa na akili. 

48. Na pamoja nao watakuwa wanawake wenye 
macho mazuri makubwa 

49. (Saft) wanawake hao kama mayai (ya 
mbuni) yaliyohifadhiwa. 



50. Waingie kuulizana wenyewe kwa wenyewe. 

51. Aseme msemaji mmoja miongoni mwao: 
“Hakika nilikuwa na rafiki ” 



52. Aliyekuwa akinambia:- “Ah! Wewe ni 
katika wale wanaosadiki.” 

53. “Ya kuwa tutakapokufa na tukawa udongo 
na mifupa (tutafufuliwa) tulipwe (kwa tuliyoyafanya 
kama anavyosema Muhammad)?” 

54. Atasema: “Je, Mtamchungulia (huko 

Motoni, tumuone namna anavyoadhibiwa)?” 

55. Basi atachungulia na atamuona katikati ya 
Jahanamu. 

56. Amwambie: “Wallahi! Ulikurubia 

kunipoteza ” 

57- “Na lau si neema ya Mola wangu, bila 
shaka ningalikuwa miongoni mwa waliohudhuiishwa 
(humo Motoni kama wewe).” 

58. "Je, sisi ni wenye kufa tena?” 

59. “Ila kifo chetu cha kwanza! (Kinyume 
chenu nyinyi) Wala sisi hatutaadhibiwa.” 

60. Bila shaka huku ndiko kufuzu (kufaulu), 
kukubwa. 

61. Basi mfano wa haya ndiyo wafanye hao 
wafanyao. 

62. Je, karibisho la namna hii silo bora au 
kupata md wa zakkum? (Md mchungu kabisa 
watakaolishwa watu wa Motoni). 




62- Kwa. ajili ya kukataa kwao mambo anayoyataja Mwenyezi Mungu yasiyoingia katika akili zao ndogo na 
ilimu zao chache — wameupinga huo Mshajaraiuz Zaqquum, na wameupinga mahala pengine kama Aya ya 43 ya 
Suratud Dhukhaan na Aya ya 52 ya Suraiul Waaqiah. Wakasema kuwa tamko hili ni ufupisho wa Aya Dhuq 
Innaka Anial Azyzul Karym. Tazama unafiki huu. Hakuna mtu yoyote kabla yaoaliyezua uwongo huu. Nawatazame 
tafsiri zote za ulimwengu mzima. 


J6l 


JUZUU 23 


AS-SAAFFAT (37) 


WAMAA LIYA 


63. Kwa Yakini sisi tumeufanya ni adhabu ya ~^ i£t 

(hao) madhalimu (wa nafsi zao). 

64. Hakika huo ni mti unaotoka (unaoota) 
katikati ya Jahanamu 




63. (Panda za) Matunda yake (zinatisha) kama 
kwamba ni vichwa vya mashetani. 

66. Bila shaka wao watakula katika (mti) huo, 
na kwa huo wajaze matumbo (yao). 






67. Kisha bila shaka utawathubutikia, juu ya 
uchungu wa mti huo, mchanganyiko wa maji ya 
moto. 

68. Halafu, kwa yakini, marejeo yao yatakuwa 
(huko huko) katika Jahanamu, (hawana mahala 
pengine). 

69. Hakika wao waliwakuta baba zao 
wamepotea. 

70. Na wao pia wakaendeshwa kufuata nyayo 
zao, (wakakataa kusikiliza maneno ya Mtume). 

71. Na bila shaka watu wengi wa zamani 
walipotea kabla yao. 

72. Na hakika tulipeleka waonyaji kwa watu 
hao; (lakini walikataa kutii). 

73. Basi tazama ulikuwaje mwisho wa wale 
walioonywa (wasionyeke)? 

74. Isipokuwa watumwa wa Mwenyezi Mungu 
wahotengenezwa, (waliotengeneza amali zao); (hao 
ni watu wa Peponi tu). 

75. Na kwa yakini Nuhu alitwita (tumnusuru); 
(tukamwitikia kwa vizuri kabisa). Basi ni waitikiaji 
wema tulioje sisi! 

76. Na tulimuokoa yeye na watu wake katika 
msiba mkubwa (wa tufani lililogharikisha kila kitu). 

77. Na tuliwajaalia kizazi chake wawe ndio 
wenye kubaki (mpaka leo ulimwenguni). 




65. Quram imelercmshwa kwa lugha ya Kiarabu. Basi kwa hivyo inalumia kalika lugha yake malumizi ya 
Kiarabu. Na wao walikuwa wanashabihisha kibaya kwa sura ya Shetani. 

AS-SAAFFAT (37) 


WAMAA LIYA 


78. Na tukamuachia (sifa nzuri) kwa (watu 
wote) waliokuja baadaye. 

79. Amani kwa Nuhu ulimwenguni kote. 

80. Kwa hakika hivi ndivyo tuwalipavyo 
wafanyao wema. 




81. Kwa hakika yeye alikuwa katika waja wetu 
walioamini (vizuri kabisa). 

82. Kisha tukawagharikisha wale wengine. 

83. Na hakika Ibrahimu alikuwa katika kundi 
lake, (akenda mwendo wake). 

84. Aliiendea (dini ya) Mola wake kwa moyo 
safi. 





85. Alimwambia baba yake na watu wake, 
“Mnaabudu nini?” 

86. “Oh! Kwa uzushi tu, miungu badala ya 
Mwenyezi Mungu — ndiyo mnayoitaka?” 


i'it. b'Si 

© uSouJ' 


87. “Basi nini flkira yenu juu ya Mola wa 
walimwengu wote? (Mnamuona hatoshelezi ndio 
mnatafuta waungu wengme?)” 

88. Kisha akatazama mtazamo (mkubwa) katika 
nyota (akasema “Nitachukua fursa ya kuwajulisha 
uwongo wa dini yao kwa kuwaonyesha kuchomoza 
kwake hizo nyota wanazoziabudu na kuchwa 
kwake).” 

89. Akasema: “Hakika mimi ni mgonjwa.” 

90. Nao wakamuacha, wakampa kisogo 
(wakenda zao viungani katika mandari zao). 

9 1 . Basi alikwenda kwa siri kwa miungu yao 
akaiambia (kwa stihzai): “Muna nini? Mbona 
hamuli? (Vyakula hivi vya mihanga 
mlivyowekewa?)” 

92. “Mumekuwaje! Hamsemi?” 

93. Kisha akawageukia kuwapiga kwa mkono 
wa kulia, (kwa mwisho wa nguvu zake). 

94. (Basi waliposikia wenyewe) wakamjia upesi 
upesi (wakamwambia kwa nini kuwavunja waungu 
wao). 

95. Akasema: “Oh! Mnaviabudu 

mnavyovichonga (wenyewe kwa mikono yenu)?” 

96. “Hali Mwenyezi Mungu ndiye 
aliyekuumbeni nyinyi na mnavyovifanya.” 










iys 

AS-SAAFFAT ( 37 ) 


97. Wakasema: "Mjengeeni jengo (mlitie 

makuni mliwashe moto), kisha mtupeni motoni 
humo.” 

98. Basi walitaka kumfanyia vitimbi (vya 
kumua), lakini tukawafanya wao kuwa wadhalikfu. 
(Moto ule haukumuunguza hata chembe Nabii 
Ibrahimu.) 

99. Na (Ibrahimu) akasema:"(Naondoka nchj 
hii). Nakwenda (Shamu nchi aliyoniamrisha) Mola 
wangu. Ndiye atakayeniongoza (na kunitengenezea 
kila yangu).” 

100. "Ee Mola wangu! Nipe (mtoto awe) 
miongoni mwa watenda meraa.” 

10 x. Ndipo tukampa habari njema ya (kuwa 
atapata) mtoto mpole. (Basi akapata. Naye ndiye 
Nabii Ismaili). 

102. Basi alipofikia (makamu ya) kwenda na 

kurudi pamoja naye, alimwambia: "Ee mwanaogu! 
Hakika nimeona katika ndoto ya kwamba 

ninakuchinja. (Na ndoto ya Mitume ni Wahyi). Basi 
fikiri, waonaje?” Akasema: "Ee baba yangu! Fanya 
unayoamrishwa, utanikuta Inshallah miongoni mwa 
wanaosubiri.” 

103. Basi wote wawili walipojisalimisha (kwa 

Mwenyezi Mungu), na akamlaza kifudifudi 

(amchinje). 

104. Pale pale tulimwita: "Ewe Ibrahimu:” 

105. “Umekwishasadikisha ndoto. (Usimchinje 
mwanao).” Kwa yakini hivi ndivyo tunavyowalipa 
watendao mema. 

106. Bila shaka (Jambo) hii ni jaribio lililo 
dhahiri, (mtihani ulio dhahiri). 


WAMAA HYA 

— 


» 

107. Basi mkamkomboa kwa mnyama wa 0^ i.Ju j 

kuchinjwa mtukufu. W "' * 


102. Hapa tunaonycshwa mithali bora ya mja kumtii Mola wake, na ya mioto kuiniti mzcc wake. Nabii 
Ibrahimu anaamrishwa kumchinja mtoto wake kwa mkono wake, naye akawa tayari kufuata amri. Na intoto 
akakubali kuchinjwa. 

103-107. Yaani walipokuwa tayari wote wawili kufuata amri ya Mola wao. na Nabii Ibrahimu akamlaza 
mwanawe ili amchinje. Mwenyezi Mungu alimsamehe na akamkomboa mtoto huyo kwa mnyama. Na hapo ndipo 
ilipochukuliwa Sunna ya kuchinja mnyama katika Idil-Haj kwa Wa-lslamu wote na ikadumu mpaka leo. 

Mtume Muhammad s.a.w. ni katika kizazi cha huyu Nabii Ismaili ambaye alilaka kuchii.jwa kisha akaokolewa. Na 
vile vile baba yake Mtume s.a.w. (Bw. Abdulta) alitaka kuchinjwa. kisha akaokokwa. Kwa hivyo mtume s.a.w 
huitwa "Ibnudh Dhabvhayn , " yaani mtolo wa wachinjwa wawili. 


JUZUU 23 


AS-SAAFFAT (37) 


WAMAA LIYA 


108. Na tukamuachia (sifa nzuri) kwa (watu 
wote) waliokuja baadaye. 

109. Amani kwa Ibrahimu. 

i- 

11 0. Hivi ndivyo tunawalipa watendao mema. 


m. Bila shaka yeye alikuwa miongoni mwa 
waja wetu walioamini (kweli kweli). 


11 2. Tena tukambashiria (kumzaa) Is-haka, 
(mtoto wake wa pili). Nabii miongoni mwa watu 
wema (kabisa). 


11 3. Na tukambarikia yeye na Is-haka. Na 
katika kizazi chao walitokea watendao mema na 
wanaodhulumu nafsi zao waziwazi. (Kizaliwa na 
watu wema si hoja hiyo — Sharti na yeye 
mwenyewe awe mwema ndipo atakapopata wema). 


1 14. Na kwa hakika tuliwafanyia ihsani Musa na 
Haruni. 


11 5. Na tukawaokoa wao na watu wao katika 
taabu kubwa. 

4 $£ 3 i v 33 i t 

116. Na tukawanusuru. Basi wakawa wenye 
kushinda. 

11 7. Nao wote wawili tukawapa Kitabu 
kibainishacho (kila linalohitajiwa). 

1 ” 

11 8. Na tukawaongoza katika njia iliyonyooka. 


1 19. Kisha tukawaachia (sifa.nzurft katika (watu 
wote) waliokuja baadaye 


120. Amani kwa Musa na Haruni. 


12 1. Bila shaka hivi ndivyo tunavyowalipa 
wafanyao mema. 

oj. 

122. Kwa yakini wao walikuwa miongoni mwa 
waja wetu walioamini (kweli kweli). 


123. Na hakika Ilyasi alikuwa miongoni mwa 
Mitume. 


124. (Wakumbushe watu) Alipowaambia watu 
wake: “Oh! hamuogopi?” 


123. Katika Aya 130 ya Sura hii hii Nabii Ilyasi ameitwa “Uyasin”. Na ndiye huyo huyo Uyasi. 

Katika hii Aya waliyoifanya ya 124 wamejidai kutaja itikadi ya Mayahudi ili tuwache itikadi yetu aliyotwambia 
Mtume ya kurejea Nabii Isa mwisho wa ulimwengu. 

AS-SAAFFAT (37) 


WAMAA LIYA 


125. “Mnamuomba (na kumuabudu) Bali na 
mnamuacha aliye Mbora wa waumbaji (na ndiye 
Muumbaji peke yake).” 

1 26. “Mwenyezi Mungu — Mola wenu na Mola 
wa wazee wenu wa mwanzo!” 

127. Wakamkadhibisha: Basi bila shaka 

watahudhurishwa (adhabuni) 






128. Isipokuwa waja wa Mwenyezi Mungu 
waliosafishwa (na Mwenyezi Mungu). 


'■> K>/\ 




129. Na tumemuachia (sifa nzuri) kwa (watu 
wote) waliokuja baadaye. 

130. Amani kwa Ilyasi. 

1 3 1 . Bila shaka hivi ndivyo tunavyowalipa 
wafanyao wema. 


l&J, 


132. Kwa yakini yeye alikuwa miongoni mwa 
waja wetu walioamini (kweli kweli). 

133. Na kwa hakika Luti alikuwa miongoni mwa 
Mitume. 

134. (Kumbukeni) tulipomuokoa yeye na watu 
wake wote 

135. Isipokuwa mwanamke mkongwe katika 
wale waliobaki nyuma. (Naye ni mkewe. Bibi huyu 
hakuwa Muislamu). 

136. Kisha tukawaangamiza (wale) wengine 
(waliokuwa wabaya). 

137. Na kwa yakini mnawapita (mnaipitia nchi 
yao) asubuhi 


u-S «CyJ. 







138. Na usiku (pia). Basi je! Hamfahamu? 

139. Na hakika Yunusi alikuwa miongoni mwa 
Mitume. 

140. (Kumbukeni) alipokimbilia katika jahazi 
iliyosheheni 




& 

4 


140. Miume Yunusi alipelekwa Ninawah. Watu wa hapo wasiamini. Mwenyezi Mungu akampa amri kuwapa 
habari kwamba ndani ya muda maalumu itawashukia adhabu. Muda ubpokaribia Nabii Yunusi akatoka nje ya mji 
ili ikishuka adhabu, yeye isimpate. Wakati ulipofika, watu wale wakaona adhabu inawajia. Hapo wakayakinisha 
kwamba Yunusi alikuwa Mtume wa haki; wakaamini na kunyenyekea kwa Mwenyezi Mungu, naye kwa rehema 
yake akaiondosha adhabu hiyo. Nabii Yunusi hakujua yaliyopita nyuma yake. Alipoona adhabu haikushuka 
alichelea kuwa watu hao watazidi kumkanusha. Akakimbilia pwani ambako alipata jahazi akaingia. Waliomo katika 
marikebu hiyo wakawa wamezidi, na chombo kisiweze kwenda. Ikapigwa kura ili itakae muangukia atoswe 
baharini. Ikamuangukia Nabii Yunusi akatoswa baharini, akamezwa na samaki. 

141. Na wakapiga kura. (Na akaingia naye 
katika kura). Basi akawa miongoni mwa 
waiioshindwa (ikapasa atupwe baharini). 

142. Mara samaki alimmeza hali ya kuwa ni 
mwenye kuiaumiwa. 

143. Basi isingelikuwa ya kwamba yeye alikuwa 
ni miongoni mwa waliokuwa wanamuabudu 
(Mwenyezi Mungu vilivyo) 

144. Bila shaka angalikaa tumboni mwake 
mpaka siku watakayofufuliwa (viumbe). 

143. Lakini tukamtupa ufukoni (ufuoni) (kumtoa 
matumboni mwa huyo samaki), hali ya kuwa 
mgonjwa. 

146. Na tukamuoteshea mmea wa mbatikhi 
(akawa anakula). 

147. Na tulimpeleka kwa (watu) laki moja au 
zaidi, (wale wale watu wake). 

148. Basi wakaamini na tukawastarehesha mpaka 
muda (wao wa kufa). 

149. Waulize (Makureshi wanaosema kuwa 
Mwenyezi Mungu ana watoto wanawake, na hali ya 
kuwa wao wanawadharau na kuwachukia watoto 
wanawake. Waambie):- "Oh! Mola wako ndio ana 
watoto wa kike, na wao wawe wenye watoto wa 
kiume?” 

150. Je! Tumewaumba Malaika kuwa 
wanawake, nao wakashuhudia? (Ndio maana 
wanasema kuwa Malaika ni wanawake?). 

15 1. Tahadharini Kwa uzushi wao wanasema 
kuwa: 

152. “Mwenyezi Mungu amezaa.” Na hakika 
wao bila shaka ni waongo. 

153. - Oh! Amechagua watoto wa kike kuliko wa 
kiume? 

154. Mumekuwajej Mnahukumu namna gani? 

1 5 5 • Oh! Hamkumbuki (kuwa hayana akili haya 
mnayosema)? 

156. Au muna dalili iliyo wazi (ya ha/a 
mnayoyasema?). 

157. Basi leteni Kitabu chenu kama mnasema 
kweli . 


c- '■> ff- 

AS-SAAFFAT (37) 


WAMAA LIYA 


158. Na wameweka nasaba baina yake na majini, 
(wakasema vile vile kuwa Majini ni watoto wa 
Mwenyezi Mungu). Na majini wamekwishajua 
hakika wao bila shaka watahudhurishwa (Motoni 
kwa ubaya wao na kwa kuwa wao ni viumbe wabaya 
kama viumbe wengine wabaya). 

159. Mwenyezi Mungu Yu mbaii na sifa 
wanazompa 




v '•> 

160. Isipokuwa waja wa Mwenyezi Mungu 0 '* ^ 

waliochaguliwa (na Mwenyewe Mwenyezi Munguj * 

hao ndio wanaojua kumsifu Mwenyezi Mungu). 


1 6 1 . Basi bila shaka nyinyi na mnaowabudu 

162. Hamuwezi kuwapoteza 

163. Isipokuwa wale watakaoingia Motoni. 

164. Na (wanasema Malaika katika kujua cheo 
chao, kuwa:-) “Hakuna yoyote miongoni mwetu ila 
anapo mahali pake mahsusi (ma-alumu).” 

165. “Na kwa yakini katika sisi wako 
wajipangao safu (wakasali jamaa).” 

166. “Na wako katika sisi wamtukuzao 
(Mwenyezi Mungu kwa kumkanushia sifa 
zisizokuwa zake).” 

167. Na hakika walikuwa (makafiri wa Kiarabu) 
wakisema: 

168. “Tungalikuwa na kitabu kama walivyo 
kuwa navyo wale watu wengine wa mwanzo.” 

.t •• 

169. “Bila shaka tungalikuwa waja wa Mwenyezi 
Mungu waliohalisika (waliosafika).” 

170. Lakini (kilipowajia hicho kitabu) 
walikikJnusha. Basi karibuni watajua (nini 
nitakavyowafanya). 

171. Na bila shaka neno letu limekwisha 
kutangulia kwa waja wetu waliopewa Utume. 

172. Ya kuwa wao ndio watakaonusuriwa. 

173. Na kuwa jeshi letu ndilo litakaloshinda. 

174. Basi waachilie mbali kwa muda mdogo (tu 
hivi) 

175. Na watazame tuj nao sasa hivi wataona. 

176. Oh! wanaihimiza adhabu yetu? 


££ jeXl> I ( X* 

WAMAA LIYA 


177 Basi (adhabu) itakaposhuka uwanjani kwao 
(wataangamia tu); itakuwa asubuhi mbaya kwa wale 
walioonywa (wasionyeke). 

178. Na waache tu kwa muda kidogo (tu hivi) 

179. Na tazama tu; nao hivi karibuni wataona. 

180. Ameepukana Mola wako, Mola Mwenye 
enzi, na yale wanayomsifu (nayo makafiri). 

181. Na amani juu ya Mitume (wa Mwenyezi 
Mungu). 

182. Na sifa zote njema ni za Mwenyezi Mungu, 
Mola wa walimwengu wote. 

JUZUU 23 WAMAA LIYA 



Ina Aya 88 


SURAT SAD 

(Imeteremka Makka) 


Ina Makara 5 


Kwa jina la Mwenyezi Mungu, Mwenye 
kuneemesha neema kubwa kubwa, na Mwenye 
kuneemesha neema ndogo ndogo. 

1 . Sad, Naapa kwa Qurani (hii) yenye 
mauidha. 

2. Lakini wale waliokufuru wamo katika 
majivuno na upinzani (ushindani); (hawataki kufuata 
mauidha hayo). 

3. Tumeziangamiza uma ngapi kabla yao, 
wakapiga kelele (wakati huo); lakini wakati wa 
kuokoka ulikuwa umekwisha kupita. 

4. Na walistaajabu kuwajia Muonyaji 
anayetokana na wao, wakasema makafiri: “Huyu ni 
mchawi, muongo.” 






’fi 


5. “Oh! Amewafanya miungu (wote) kuwa 
Mungu mmoja tu! Bila shaka hili ni jambo la 
ajabu.” 

6. Na wakaondoka wakubwa wao 
(wakiwaambia wasikilizaji maneno ya Mtume): 
“Nendeni (zenu), (msimsikilize huyo) na dumuni na 






4. Katika waliosema yaliyomo katika Aya hit na za baada yake ni Abu Lahabi — ami yake mwenyewe 
Mtume. Mtume muda wa miaka mitatu tangu kupewa Utume alikuwa analingania watu kwa siri tu — mmoja 
mmoja — anayemuona kuelekea kusikia. Akawapata wachache aliowapata. Na wachache hao nao wakawa 
wanaifanya kazi hiyo nao vile vile, kwa siri; na wakawapata wanaowapata. 

Baada ya hapo Mtume aliambiwa na Mwenyezi Mungu akhubiri kwa dhahiri. Basi asubuhi moja Mtume 
aliondoka akapanda juu ya jabali akapiga kelele kuwaita Maqureshi. Maqureshi kusikia ukelele wa Mtume 
walikimbizana wote huko. Hata Mtume alipoona kuwa wote wamehudhuria hapo aliwaimbia:- “Enyi Maqureshi! 
Mimi niko juu hapa, naona msiyoyaona. Nikikupeni habari kuwa naona jeshi la maadui linakuja kukushambulieni, 
mtanisadiki, na hali ya kuwa mnajua kuwa mji wetu huu haushambuliwi?” Wakajibu: “Tutakusadiki kwa sababu 
haimkiniki kwako wewe kusema yasiyokuwa ndiyo. Wewe husemi ila la kweli m kama mnavyokujua. Kwa hivi 
kila utakalotwambia ni la kweli tu; haimkiniki kwako kabisa kutwambia lisilokuwa ndilo.” Akawaambia.- “Basi 
nakwambieni kuwa dini yenu hii ya masanamu ni batili. Na mimi ni Mmme wa Mwenyezi Mungu; nimeletwa 
nikufundisheni dini ya haki, nikutoeni katika viza vya ukaiiri nikutieni katika nuru ya Uiriamu ...” 

Wakaduwaa (wakaduala) Maqureshi, wasijue la kusema. Wamejinasisha wenyewe mtegoni, wamenasa. Lakini 
mtego wa kuwatega kwenda katika haki, kadka nafuu yao ya Akhera na dunia. Buda ya kitambo akainuka Ami 
yake mwdnyewe Mturne — Abu Lahabi — ndugu mkubwa wa baba yake akamwambia Mtume: “Umekhasirika 
Muhammad! Umeyakosa tuliyokuwa tukikufanyia. Tukikuenzi na kukuona kitu, kumbe wewe si kim. Ondokelea 
mbali! Umekwisha kuharibikiwa . . .” Na akawaambia walioko hapo:- “Ondokeleeni mbali! Muacheni mpuuzi 
huyu . . .” Akayasema na hayo mengine yaliyotajwa hapa na panginepo. 

miungu yenu, hakika hili ni jambo (baya) 
linalotakiwa (kwetu; la kuacha dini yetu tumfuate 
yeye). 

7. “Sisi hatukusikia haya (ya kuwa Mwenyezi 
Mungu ni mmoja hata) katika hii mUa ya mwisho. 
Hayakuwa haya (ya kusema Mungu ni mmoja tu) ila 
uzushi (tu).” 








8. “Oh! Yeye tu ameteremshiwa mauidha 
haya peke yake (ya kuwa Mwenyezi Mungu ni 
mmoja tu) pasina sisi kupewa?” Lakini hao wanayo 
shaka tu juu ya mauidha yanguj bali hawajaionja 
adhabu yangu (bado; wataona). 

9. Je, wanazo wao hazina za rehema za Mola 
wako Mwenye nguvu, Mpaji, (hata wanakanusha 
wanasema wewe hukupewa rehema hizo?). 


* 





10. Au je, wanao ufalme wa mbingu na ardhi 
na vilivyomo kati yao? Basi na wazipande njia za 
kwenda huko. 


(Q^ZS\L 


1 1 . Hawa (Makureshi juu ya kujidai kwao) ni 
vijiaskari vitakavyoendeshwa mbio miongoni mwa 
mapote ya makaftri yaliyoendeshwa mbio zamani. 

12. Walikadhibisha kabla yao watu wa Nuhu, 
na wa Adi na Firauni mwenye (majumba yaliyo 
kama) vigingi (vya ardhi, Pyramid). 

13. Na thamudi na watu wa Luti na watu wa 
Kichakani (wa Nabii Shuebu). Hayo ndiyo 
makundi. (Nasi tuliyaangamiza). 

14. Hao wote waliwakadhibisha Mitume; basi 
adhabu yangu ikawathubutikia. 

15. Na hawa (Maqureshi) hawangojei ila 
ukelele mmoja tu usio na taakhira. (Ukipigwa 
watakufa wote. Na ukija kupigwa tena wafufuke 
wote). 

16. Na husema (kwa stihzai hawa Maqureshi): 
“Mola wetu! Tuletee sehemu yetu (ya adhabu) kabla 
ya siku ya Hisabu.” 

17. Subiri juu ya hayo wanayoyasema, na 
umkumbuke Mja wetu Daudi mwenye nguvu (katika 
kuendesha Utume na ufalme); Kwa yakini yeye 
alikuwa mwelekevu sana. 


©yljiSl 




®vi M 


7 . Wanasema kuwa hata Wakristo hawasemi Mwenyezi Mungu mmoja. Bast hawakubali kufuata dini 
inayopinga dini zote. 

18. Hakika sisi tuiiitiisha milima (iwe) pamoja 
naye, ikimtukuza (Mwenyezi Mungu pamoja naye) 
jioni na asubuhi 

19. Na pia ndege waliokusanywa (makundi kwa 
makundi); wote walikuwa wanyenyekevu kwake. 

20. Na tukautia nguvu ufalme wake na 
tukampa iiimu na (akili ya) kukata hukumu 



21. Na je imekuwasilia habari ya wagomvi 
walipopindukia (ukutani kuingia) chumbani (kwake 
Nabii Daudi)? 

22. Walipomuingilia Daudi na akawaogopa. 
Wakasema: “Usiogope; (sisi ni) wagombanao 
wawili, mmoja wetu amemdhulumu mwenziwe; basi 
mhukumu, (hukumu baina yetu) kwa haki wala 
usipendelee, na utuongoe katika njia iliyo sawa.” 

23. “Hakika huyu ni ndugu yangu; yeye 
anaokondoo majike tisiini na tisa, na mimi nina 
kondoo mmoja m jike (vile vile) lakini amesema, 
“Nipe huyu wako nikufugie, (na mimi mwenyewe 
sitaki), na amenishinda katika maneno.” 

24. Akasema: “Kweli amekudhulumu kwa 
kukuomba kondoo wako kuongeza katika kondoo 
wake; na bila shaka washirika wengi hudhulumiana 
wao kwa wao, isipokuwa wale walioamini na 
kutenda mema; na hao ni wachache.” Na mara 
Daudi akaona ya kwamba tumemtia mtihanini (na 
ameanguka). Akaomba maghufira kwa Mola wake, 
na akaanguka kunyenyekea na akaelekea (kwa Mola 
wake). 

25. Basi tukamghufuria (tukamsamehe) hayo. 
Na kwa hakika ana yeye kwetu cheo kikubwa na 
mahali pazuri (marejeo mazuri). 

26. “Gwe Daudi! Hakika tumekujaalia kuwa 
Khalifa katika ardhi, basi wahukumu watu kwa haki 
wala usifuate matamanio ya nafsi yasije 
yakakupoteza na njia ya Mwenyezi Mungu. Kwa 
yakini wale wanaopotea, wakaacha njia ya Mwenyezi 
Mungu, wao watapata adhabu kali kwa sababu ya 
kusahau (kupuuza) kwao siku ya Hisabu.” 



23-33. Makadiyani wamesema uwongo kwa kule kusema kuwa hao waliomjia Nabii Daudi si Melaika. Na 
yote haya ni kule kukataa kwao mambo ya Kiroho — Malaika na Majmi na Mashetani na kama haya. Na vile vile 
katika Aya waliyoifanya ya 35 hawakusema kweli. 

24. Kosa alilolifanya ni kule kukata hukumu kabla ya kusikiliza upande wa pili. Hizo Hadithi nyingine 
zinazotajwa katika baadhi ya vitabu vya tafsiri si sahihi hata kidogo. Haimkiniki kwa Mtume kumuashiki mke wa 
mtu; kinyume cha zinavyosema Hadithi hizo. 

27. Na hatukuziumba mbingu na ardhi na 
vilivyomo ndani yake bure. Hii ni dhana ya wale 
waliokufuru. Basi adhabu kali ya Moto 
itawathubutikia wale waliokufuru. 

28. Je! Tuwajaalie wale walioamini na kutenda 
mema kuwa sawa na wafanyao uharibifu katika 
ardhi? Au tuwajaalie watawa (wacha Mungu) kuwa 
sawa na waovu? Hatufanyi sisi hivyo). 

29. (Na hiki) Kitabuj tumekiteremsha kwako, 
chenye baraka nyingij ili wapate kuzifikiri Aya zake, 
na wenye akili wawaidhike. 

30. Na tukampa Daudi (mtoto anayeitwa) 
Suleimani, aliyekuwa mtu mwemaj na alikuwa 
mnycnyekevu mno. 

31. (Kumbukeni) alipopelekewa jioni farasi 
walio kimya wasimamapo, wepesi wakimbiapo. 

32. Basi akasema: “Navipenda vitu vizuri kwa 
kumkumbuka Mola wanjpi:” Kisha (mafarasi) 
wakafichikana nyuma ya kizuizi (kwa kutiwa zizini 
mwao. Nabii Suleimani akataka awaone tena 
akasema): 

33. “Warudisheni kwangu,” na akaanza 
kuwapangusa (kuwapapasa) miguu (yao) na shingo 
(zao). 


34. Na tulimtia mtihanini Suleimani na 
tukauweka mwili (mwengine) juu ya kiti chake, 
kisha akarejea (mwenyewe). 

35. Akasema: “Mola wangu! Nisamehe na 
Unipe Ufalme, asiupate yoyote baada yangu (ya 
kunipa mimi mpaka niondoke ulimwenguni). Bila 
shaka wewe ndiwe Mpaji (Usiyenyima).” 

36. Basi mkamtiishia upepo unaokwenda pole 
pole kwa amri yake, anakotaka kufika (unamfikisha. 
Na sasa sisi tumeonyeshwa kidogo haya kwa 
kupanda eropleni) 

37. Pia na (tukamtiishia) mashetani, kila 
ajengaye na azamiaye (lulu) 

38. Na wengine wafungwao minyororoni 
(wanapokhalifu amri zake). 

34. Ndugu yakc Nabii Suleimam mkubwa wake. ambaye hakuwa Miume wala mfalme. alimuonea maya (wivu) 
Nabii Suleimani: akazaiiii viia akapigana naye na akashindwa Nabii Suleimani. Kisha Nabii Suleimani akamshinda 
barabara ndugu yake huyu. 

39. (Tukamwambia-.) “Hiki kipawa chetu 
(tulichokupa), (atia tuliyokupa) bila ya hisabu; basi 
toa uwape uwatakao au zuia; (khiari yako).” 

40. Na kwa yakini ana yeye kwetu cheo (cha 
kukaribishwa kwetu), na mahali pazuri. 

41. Na mkumbuke mja wetu Ayubu, 

alipomwita Mola wake, (akanena): “Kwa yakini 
Shetani amenifikishia udhia na taabu. (Niondoshee 
Mola wangu maradhi haya yaliyonishika). 55 

42. (Mwenyezi Mungu akamwambia):- 
“Uharikishe mguu wako (patachimbuka chechem 
chini yake, maji yake yatakuwa dawa yako). Basi 
haya maji baridi ya kuogea (koga), na (haya maji 
baridi) ya kunywa, (yanywe).” 

43. Na tukampa watu wake na wengine kama 
wao pamoja nao, kwa rehema itokayo kwetu, na 
(ipate kuwa) mauidha kwa watu wenye akili. 

44. “Na shika kicha cha vijiti tu mkononi 
mwako, (si fimbo); kisha mpige kwacho (mkeo kwa 
kiapo ulichoapa kuwa utampiga kwa mabaya 
aliyoyafanya), wala usivunje kiapo.” Bila shaka 
tulimkuta ni mwenye subira, mja mwema; kwa 
hakika alikuwa mnyenyekevu sana. 

41. Makadiyani sharti wapindue muradi wa maneno ya Mwenyezi Mungu ili yasipaiikane mamoo 
yanayokhusiana na roho. Wanageuza sheyian ndivyo hapa kaiika Aya hii waliyoifanya ya 42 kwa tafsiri nyingine, 
siyo ile waliyoifasiri katika Shayaatyn iliyoko katika Aya waliyoifanya ya 66 ya Suratus Saa/faat. Hapa wanasema 
Sheytan maana yake Kiu, na wanasema kuwa mwenye Qamus (Dictionary) ndivyo alivyofasiri hivyo. Waongo 
wakubwa! Mwenye Qamusi hakusema hivi. Yeye amesema Sheytanut Taaq maana yake . . . Na Shaytanul Falaa 
= Kiu. Hakusema kuwa tamko la Sheytan tupu huwa lina maana ya kiu. Waongo wakubwa. Na hata lugha yetu 
ya Kiswahili tuna matamko mengine, ambayo yakiwa peke yake huwa na maana nyingine na yakichanganyishwa 
na jina jingine huwa na maana nyingine. 

Kwa mfano-.- 

(a) “Komba Mwiko:” Komba ni mnyama — wengine mnamjua. Na mwiko wengt pia tunaujua. Lakini 
likichanganyika tamko la Komba na Mwiko, ukasema “kombamwiko” inakuwa maana yake ni Mende huyu wa 
chooni na uchafuni. Wala hapana mnasaba baina yake na mwiko wala baina yake na komba. 

(b) “Maziwa ya watu wawili:” Maziwa tunayajua, na watu tunawajua. Na hilo tamko la Maziwa ya Watu 
Wawili ni jina la dawa. Wala haifanywi kwa maziwa ya watu wawili. 

(c) “Kozi Mwamba:” Tamko la Kozi tunalijua, na Mwamba wa bahari pia tunaujua au tunausikia. Na 
yakichanganywa pamoja matamko haya huwa jina la ndege ambaye hakukhusika na kozi la mnazi wala mwamba 
wa bahari. 

(d) “Mjomba Kaka:” Mjomba tunahijua, na Kaka pia tunamjua. Lakini yakichanganyisbwa pamoja huwa ni 
yule mjusi anayeelekezw* funbo na watoto ili arambe. 

(e) “Kijumba Mshare:” Mshare na kijumba, yote tunayajua. Na yakichanganywa yanakuwa jina la ndege 
mdogo hivi. 

Na yako mengi mengineyo. 

Wala hakuna mfasiri yoyote aliyfasiri shaytan hapa wala kwingineko kuwa maana yake kiu kablm ya ukafiri wao 
huu. 

44 . Na wameupindua muradi wa tamko: Wakhudh Biyadika Dhighthan Fadhrih Bthy lililomo katika Aya 
waliyoifanya ni ya 45. Tafsiri yake ya haki itazame katika hiS tafsiri yetu. 

45. Na wakumbuke waja wetu (hawa):- 
Ibrahimu na Is-haka na Yaakubu waliokuwa wenye 
nguvu (katika mambo ya dini) na busara. 

46. Hakika sisi tuliwachagua kwa lile jambo 
zuri kabisa la kuikumbuka Akhera. 

47. Na bila shaka walikuwa mbele yetu (kwetu) 
ni miongoni mwa watu bora waliochaguliwa. 

48. Na mkumbuke Ismaili na Alyasaa na 
Dhulkifli; na hao wote walikuwa miongoni mwa 
watu bora. 

49. Huu ni ukumbusho (wa watu wema). Na 
kwa yakini wamchao Mungu mahali pao pa kurudia 
patakuwa pazuri kabisa 

50. Mabustani ya kukaa milele 
yatakayofunguliwa milango (yake) kwa ajili yao. 

51. Humo wataegemea matakiani, wawe 
wanaagizia humo matunda mengi mengi (na mazuri), 
na vinywaji (vya kila namna). 

52. Na pamoja nao (watakuwako) wake (zao) 
watulizao macho kwa waume zao, hirimu zao, (umri 
mmoja na wao). (Waambiwe:) 

53. “Haya ndiyo yale mliyoahidiwa (kuyapata) 
siku ya kulipwa (viumbe).” 

54. Hakika hiyo ndiyo riziki yetu 
(tutakayowapa), isiyomalizika, (isiyotindika). 

55. Hivyo (ndivyo itakavyokuwa). Na kwa 
hakika wale warukao mipaka, pa kurudia pao 
patakuwa pabaya 

56. Jahanamu — Wataingia. Nayo ni 
matengenezeo mabaya kabisa. 








57. Ndivyo hivyo (itakavyokuwa). Basi waonje 
(wanywe) maji ya moto na usaha 




58. Na (adhabu) nyingine za namna hii nyingi. 
(KUa likitiwa jeshi jengine huko Motoni waambiwe 
wale waliotangulia: 

59. “Hili ndilo jeshi litakaloingia pamoja 
nanyi” (Wale wa zamani waseme); “Hawakupata 
mahala pazuri pa kufikia, hakika wao wanaingia 
Motoni.” 

60. Waseme (hawa wanaotiwa sasa kuwajibu); 
“Lakini nyinyi ndio (wa kuambiwa); hamna 

makaribisho mema! Nyinyi ndio mliotusabibishia qJl ;1 t 

adhabu. Mahala pabaya kabisa hapo.” v * 


61. Waseme (waliokuja nyuma); “Mola wetu! 
Waliotusabibishia haya wazidishie adhabu mara 
mbili, (mara nyingi) huku Motoni.” 




62. (Kisha wale wabaya wakishakuwa huko 
Motoni) watasema: “Imekuwaje! Mbona hatuwaoni 
wale watu tuiiokuwa tukiwahisabu katika waovu (kwa 
kumfuata Muhammad)?” 




63. “Je! Tuliwafanyia mzaha (huko duniani, na 
hali ya kuwa ni watu wakubwa Akhera au wamo 
Motoni humu pamoja na sisi) ila macho (yetu) haya 
waoni tu?” 

64. Bila shaka haya ya kuhasimiana watu wa 
motoni — ni kweli. 

65. Sema: “Hakika mimi ni Muonyaji tu; na 
hakuna aabudiwaye kwa haki isipokuwa Mwenyezi 
Mungu, Mmoja, Mwenye nguvu.” 

66. Mola wa mbingu na ardhi na vilivyomo 
ndani yake, Mwenye nguvu, Mwingi wa msamaha. 

67. Sema: “Haya (ninayokwambieni) ni habari 
kubwa kabisa ” 








68. Mnajiepusha nayo (Mnaipuza). 

69. Sikuwa na ilimu ya mambo ya viumbe 
watukufu (Malaika) walipokuwa wakishindana, (ila 
amenijulisha Mwenyezi Mungu). 

70. Haifunuliwi kwangu (kuambiwa) isipokuwa 
(kuambiwa hivi) kuwa mimi ni Muonyaji dhahiri. 




7i- (Kumbuka) Mola wako aiipowaambia 
Maiaika: Hakika mimi nitaumba mtu kwa udongo. 

72. Na nitakapomkamilisha na kumpulizia roho 
inayotokana na mimi, basi mwangukieni kwa kumtii. 

73- Basi Malaika wakatii wote pamoia. 

74- lsipokuwa Ibilisi; alijivuna na akawa katika 
makafiri. 

72. Wamelipindua lamko la Kuuhy lililomo katika hii Aya waliyoifanya ni ya 73. Wala hapana mnasaba baina 
ya tamko la RUUHY lililoko hapa na tamko la RUUH (tupu si Ruuhy) lililopo katika hiyo Sura waliyoisema 
40/16 Wanataka tu kudanganya. Ruuhy hii iliyopo hapa ni sawa sawa na Ruuhy iliyopo katika Aya ya 29 
Suraiul Hijr; na sawa sawa na Ruuhy iliyoko katika Aya ya 9 ya Suraius Sajda, na sawa sawa na Ruuhinaa 
zilizomo katika Aya ya 91 ya Suratul Anbiyaa na ya 12 iliyoko katika Suratui Tahrym. Na wao wanajua Lakini 
basi tu wanapoteza. 

Na watautia uwongo wao huu watakapofika katika Aya watakayoifanya ya 16 ya Suratul Muumin. 

75. (Mwenyezi Mungu) akamwambia:- “Ewe 
Ibiiisi! Kipi kilichokuzuia kumtii yule niliyemuumba 
kwa mikono yangu? Je! umetakabari, (wala huna 
ukubwa) au umo miongoni mwa wakubwa (kweli)?” 

76. Akasema: ‘ f Mimi ni bora kuliko yeye; 
kwani mimi umeniumba kwa moto, na yeye 
umemuumba kwa udongo.” 

77. (Mwenyezi Mungu) Akasema: ff Basi toka 
humo kwani umebaidishwa na rehema.” 

78. “Na hakika laana yangu itakuwa juu yako 
mpaka siku ya Malipo.” 

79. Akasema: “Mola wangu! Nipe nafasi (ya 
kuishi, nisife) mpaka siku watakayofufuliwa 
(viumbe).” 

80. (Mwenyezi Mungu) akamwambia: “Haya! 
Umekwisha kuwa miongoni mwa waliopfewa nafasi 
(ya kuishi) ” 

8 1 . “Mpaka wakati wa siku maalumu (ya kufa 
viumbe vyote, hapo na wewe utakufa).” 

82. Akasema: “Na-apa kwa haki ya utukufu 
wako, bila shaka nitawapoteza wote (hao watoto wa 
huyu adui yangu — Adamu).” 

83. “Isipokuwa wale waja wako miongoni 
mwao waliosafishwa (uliowasafisha).” 

84. Akasema (Mwenyezi Mungu) “Wallahi! 
Nasema kweli:” 

85. “Kwa yakini nitaijaza Jahanamu kwa wewe 
na kwa hao wote wenye kukufuata miongoni 
mwao.” 

86. Sema (Ewe Mtume kuwaambia watu 
wako); “Sikuombeni ujira juu ya haya 
(ninayokufundisheni); wala mimi si katika wale 
wanaojilazimisha (kufanya wasiyoyaweza. Hiyo ni 
sifa mbaya).” 

87. “Hayakuwa haya (ninayokwambieni) ila ni 
mauidha kwa walimwengu wote.” 

88. “Na bila shaka mtajua habari yake baadaye 
kidogo.” 

86. Uislamu haupendi mambo ya shida. Inataka katika kila unachokifanya ukifanye kwa kiasi cha mwisho wa 
ukomo wa uweza wako; ili kiwe kizurt na uweze kudumu nacho. Kudumu katika jambo lolote lile la kheri ndiyo 
bora, siyo leo kulifanya, kesho ukaliwacha. Na ukifanya lililopindukia mwisho wa ukomo wako, hutaweza 
kuendelea nalo, ima utachoka uliwache au utadhurika likuwache Kawia Ufike, kuliko kulala njiani Uktwa huwezi 
kusimama, unapata ruhusa kusali kwa kukaa. Na ikiwa huwezi kufunga, unapewa ruhusa kufungua, khalafu ulipe. 
Na kama huwezi kuhiji bast huambiwi ukope wende ukahiii. Na mengineyo ni kama hivi. 

SURATUZ ZUMAR 
( Imeteremka Makka) 


Ina Makara 8 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. Uteremsho wa Kitabu (hiki) umetoka kwa 
Mwenyezi Mungu, Mwenye nguvu, Mwenye 
hikima. 

2. Kwa yakini sisi tumekuteremshia Kitabu 
hiki kwa haki, basi muabudu Mwenyezi Mungu kwa 
kumfanya Mola yeye tu. 

3. Wa kuitakidiwa Mola ni Mwenyezi Mungu 
tu; lakini wale wanaowafanya wengine kuwa waungu 
badala yake (husema:) (< Sisi hatuwaabudu hawa ila 
wapate kutufikisha karibu kabisa na Mwenyezi 
Mungu.” Hakika Mwfenyezi Mungu atahukumu 
baina yao katika yale wanayohitalifiana. Bila shaka 
Mwenyezi Mungu hamwongoi aliye muongo, aliye 
kafiri. 

4. Kama Mwenyezi Mungu angalitaka kupata 
mtoto bila shaka angalichagua amtakaye miongoni 
mwa aliowaumba. Lakini Yu mbali na hayo. Yeye ni 
Mwenyezi Mungu, Mmoja anayefanya atakayo. 

5. Ameumba mbingu na ardhi kwa haki, 
hufunika usiku juu ya mchana, na hufunika mchana 
juu ya usiku. Na amelitiisha jua na mwezi; vyote 
vmakwenda tu (bila kusita) mpaka muda (wake) 
uiiowekwa, jueni kwamba yeye (Mwenyezi Mungu) 
ni Mwenye nguvu, Mwingi wa kusamehe. 

6. Amekuumbeni katika nafsi moja, kisha 
akamfanya mwenziwe (mkewe) katika jinsi ile ile, na 
akakuteremshieni (akakuumbieni) wanyama wanane 
(hawa wenye nafuu kubwa kwenu) madume na 
majike. (Ngamia, Ng J ombe, Kondoo na Mbuzi). 

3 . Wa kuabudiwa na kuombwa ni Mwenyezi Mungu tu. Wala haitakt kuwaomba waliokufa tli wakuftktshe 
kwake. Basi, dua inayoitwa Wasyla, haifai kuisoma, ni haramu. Tumeyasema sana haya mahala pengi. 

6 . Viza vitatu; Kiza cha tumbo, kiza cha zalio na kiza cha mji, (ngozi inayomfunika). 

Hukuumbeni matumboni mwa mama zenu — umbo 
baada ya umbo — katika viza vitatu. Huyu ndiye 
Mwenyezi Mungu Mola wenu: Ufalme ni wakej 
hakuna aabudiwaye kwa haki ila yeye. Basi nyinyi 
mnageuzwa wapi? 

7. Mkikufuru, basi Mwenyezi Mungu hana 
haja nanyij lakini haridhii kufuru kwa waja wakej na 
kama mkishukuru, hayo yanamridhisha kwenu. 
Wala mbebaji hatabeba mzigo wa mwingine. (Kila 
mtu atateswa kwa dhambi zake). Kisha marejeo 
yenu ni kwa Mola wenu. Basi atakwambieni yale 
mliyokuwa mkifanya. Bila shaka yeye ni Mjuzi wa 
yaliyomo vifuani (seuze yanayofanywa kwa viungo 
yakaonekana). 

8. Na taabu inapomfika mtu humuomba Mola 
wake, akaelekea kwake. Kisha akimpa neema 
kutoka kwake, husahau yale aliyokuwa akimwitia 
zamani, na kumfanyia Mwenyezi Mungu washirika 
ili apoteze (watu) na njia yake (Mwenyezi Mungu). 
Sema (kuwaambia hao makafiri):- “Starehe kwa 
kufuru yako muda kidogo tu kwani wewe utakuwa 
miongoni mwa watu wa Motoni.” 

9. Je, afanyae ibada nyakati za usiku kwa 
kusujudu na kusimama na kuogopa Akhera na 
kutarajia rehema ya Mola wake (ni sawa na 
asiyefanya hayo)? Sema: “Je, wanaweza kuwa sawa 
wale wanaojua na wale wasiojua?” Wanaotanabahi 
ni wale wenye akili tu. 

10. Sema: “Enyi waja wangu mlioamini! 

Mcheni Mola wenu. Wale wafanyao wema katika 
dunia hii watapata wema; na ardhi ya Mungu in wasaa. 
Na bila shaka wafanyao subira (wakajizuilia na maasia 
na wakaendelea kufanya ya taa) watapewa ujira wao 
pasipo hisabu." 

1 1 . Sema: “Hakika nimeamrishwa nimuabudu 
Mungu kwa kumuitakidi kuwa Mola ni yeye tu.” 

12. “Na pia nimeamrishwa niwe wa kwanza wa 
(viumbe) wanaojisalimisha (kwa Mwenyezi 
Mungu).” 

13. Sema: “Mimi naogopa adhabu ya siku 
kubwa kama nikimuasi Mola wangu.” 

14. Sema: “Namuabudu Mwenyezi Mungu 
kwa kumuitakidi kuwa yeye tu ndiye Mwenyezi 
Mungu.” 

15 - “Basi nyinyi abuduni mnachopenda 
kisichokuwa yeye,” (khiari yenu, lakini Mwenyezi 
Mungu atakulipeni tu); Sema: “Hakika watakaopata 

hasara ni wale waliozitia hasarani nafsi zao na watu 
wao siku ya Kiama. Angalieni! Hiyo ndiyo hasara 
iliyo dhahiri.” 

16. Yatawekwa juu yao mawingu ya Moto na 
chini yao mawingu (ya Moto vile vile). Kwa haya 
Mwenyezi Mungu anawaogopesha nayo waja wake. 
Enyi waja wangu! Niogopeni. 

17. Na wale wanojiepusha kufanya ibada ya 
masanamu, na wakanyenyekea kwa Mwenyezi 
Mungu, habari njema (bishara njema) ni zao. Basi 
wape habari njema waja wangu hawa: 

18. Ambao husikiliza kauli (nyingi 
zinazosemwa), wakafuata zile zilizo njema. Hao ndio 
aliowaongoa Mwenyezi Mungu, na hao ndio wenye 
akili. 


19. Je, yule iliyemuajibikia hukumu ya adhabu 
(unaweza kumtengeneza)? Je! Unaweza kumuokoa 
aliyemo katika Moto? 

20. Lakini waliomcha Mola wao watapata 
ghorofa zilizojengwa juu ya ghorofa; chini, (mbele) 
yake hupita mito. Ndiyo ahadi ya Mwenyezi Mungu, 
Mwenyezi Mungu havunji ahadi (yake). 

21. Je! Huoni kwamba Mwenyezi Mungu 
ameteremsha maji kutoka mawinguni. Kisha 
akayapitisha (chini kwa chini), yakawa chemchem 
katika ardhi, tena akaotesha kwayo mimea ya rangi 
mbali mbali (na sura mbali mbali . . .)? Kisha 
hunyauka, ukaiona imekuwa kimanjano; kisha 
huifanya kukatikakatika (ikapotelea mbali. Basi 
ndivyo ulimwengu unavyomuondokea mwenye nao) 
Bila shaka katika hayo muna ukumbusho kwa wenye 
akili. 

22. Je! Mtu ambaye Mwenyezi Mungu 
amemfungulia (amemfungua) kifua chake kuukubali 
Uislamu, akawa yuko katika nuru itokayo kwa Mola 
wake (ni sawa na mwenye moyo mgumu)? Basi 
adhabu kali itawathubutikia wale wenye nyoyo 
ngumu wasimkumbuke Mwenyezi Mungu Hao 
wamo katika upotofu (upotevu) uliyo dhahiri. 

23. Mwenyezi Mungu ameteremsha hadithi 
nzuri kabisa (kwa kuteremsha) kitabu chenye 
maneno yanayowafikiana, (yasiyopingana) (na) 
yanayokaririwa (bila kuchosha)-, husisimka kwayo 

7. Rejea maelezo ya Aya ya 15 ya Bani Israil. 

18. Inataka kwa mtu kusikiliza kila yanayosemwa, tena, afuate yale yaliyo mazuri. 

33. Mwenyezi Mungu hamkalifishi mja wake, (hamtenzi nguvu) afuate anavyotaka yeye Bali amempa huria 

ngozi (miili) za wale wanaomwogopa Mola wao . . . 
Kisha ngozi zao na nyoyo zao huwa laini kwa 
kumkumbuka Mola wao. Huo ndio uwongofu wa 
Mwenyezi Mungu; kwa huo humuongoa amtakaye. 
Na anayeachiwa na Mwenyezi Mungu kuwa 
amepotea, basi hakuna wa kumuongoa. 

24. Je! Yule atakayekuwa anaukinga uso wake 
na adhabu mbaya siku ya Kiama (ni sawa na yule 
atakayekuwa katika starehe za Peponi?). Na 
waliodhulumu wataambiwa: “Onjeni (jaza ya) yale 
mliyokuwa mkiyachuma. 5 ’ 

25. Waliokuwa 'kabla yao walikadhibisha; na 
adhabu ikawajia kutoka mahali wasipopatambua. 


26. Basi Mwenyezi Mungu akawaonjesha 
hizaya (fedheha) katika maisha ya dunia. Na adhabu 
ya Akhera ni kubwa zaidi; laiti wangalijua! 

27. Na bila shaka tumewapigia watu mifano ya 
kila namna katika hii Qurani ili wapate kukumbuka. 

28. Qurani iliyoteremka kwa lugha ya Kiarabu 
(ifafanuayo vizuri); isiyo na kombo (upotofu). 
(Wameteremshiwa hii Qurani) ili wajilinde (na kila 
mabaya). 

29. Mwenyezi Mungu anakupigieni mfano wa 
mtu mwenye mabwana washirika wanaogombana, na 
wa mtu (mwingine) aliyehusika na bwana mmoja tu. 
Je! Wako sawa katika hali zao? Alhamdu lillahi, 
lakini wengi wao hawajui. (Basi shughulika na bwana 
wako mmoja tu Mwenyezi Mungu.). 

30. Kwa yakini wewe utakufa na wao pia 
watakufa. 

31. Kisha bila shaka mtashitakiana siku ya 
Kiama mbele ya Mola wenu. 

— kama alivyosema mara nyingi katika Qurani — kama vile kusema kama ilivyo kattka Aya ya 7-10 za Surat 
Washshams — kuwa Wanafsin Wamaa Sawwaahaa ( = Na nafsi na alivyoitengeneza). Faalhamahaa 
Fujuurahaa Wataqwaahaa (- Akaifahamisha yaliyo mabaya kwake na yaliyo mema). Qad AJlaha Man 
Zakkaahaa ( = Basi amefuzu mwenye kuitakasa hiyo nafsi yake). Khaaba Man Dassaahaa ( = Na 

ameharibikiwa mwenye kuiviza hiyo nafsi yake). Na akasema katika Aya ya to ya Suratul Balad:- 
Vt / ahada\naahun Najdayn (= Tukamwonyesha zote njia mbili — aifuate njema, ajiepushe na mbaya ili afuzu). 
Na akasema mara nyingt: Famanshaa Falyuumin ( = ' Anayetaka naamini); l Vamanshaa Falyakfur ( = Na 
anayetaka naakufuru — kitiari yake, hapana kuiazimishwa). Na akasema mahali pengi kuwa Yeye humsaidia 
anayetaka kusaidiwa, na humwachilia mbali asiyekubali kutengenea. Amesema katika Aya ya 17 Surat 
Muhammad- Walladhynahtadaw Zaadahum Hudaa ( = Na wale waliokubali kuongoka aliwazidishia uwongofu). 
Na akasema katika Aya va 86 ya Suratu Aalflmran:- Kayfa Yahdillahu Qawman Kafaruu Baada Iymaanihim 
Washahtduu Annar Rasuula Haqqun Wajaahumul Bayyinaatu, Wallahu Laa Yahdil Oawmaadh Dhalimyn 
( = Vipi atawaongoa Mwenyezi Mungu watu ambao wamekufuru baada ya Utslamu wao, na baada ya kushuhudia 
kwao kuwa Mtume huyu wa haki, na baada va kuwajia hoja zote? Basi Mwenyezi Mungu hawaongoi watu 
wanaojidhulumu nafsi zao. 

32. Basi ni nani dhalimu mkubwa kuliko yule 
anayemsingizia uwongo Mwenyezi Mungu na 
kuikadhibisha kweli imjiapo? Je, siyo katika 
Jahanamu makazi ya hao makafiri? 

33. Na aliyeleta ukweli na aliyeusadikisha — 
hao ndio wamchao Mwenyezi Mungu. 

34. Watapata watakachotaka kwa Mola wao; 
hayo ndiyo malipo ya watendao memaj 

35. Ili Mwenyezi Mungu awafutie ubaya 
walioufanya na kuwalipa ujira wao kwa wema 
waliokuwa wakiutenda. 

36. Je, Mwenyezi Mungu hamkifii (hamtoshei), 
mja wake? Na wanakuogofisha (wanakukhofisha) 
wale walio kinyume chake, (masanamu; kuwa 
watakudhuru kama hutawaabudu. Wanaweza wapi 
kudhuru, licha kunufaisha!). Na aliyehukumiwa na 
Mwenyezi Mungu kupotea, basi hana wa 
kumuongoa. 

37. Na ambaye Mwenyezi Mungu anamuongoa 
hakuna awezaye kumpoteza, Je! Mwenyezi Mungu 
si Mwenye nguvu, anayeweza kulipa kisasi? 

38. Na ukiwauliza: “Ni nani aliyeziumba 

mbingu na ardhi?” Bila shaka watasema: “Ni 
Mwenyezi Mungu.” Sema: “Je, Mnawaonaje wale 
mnaowaomba kinyume cha Mwenyezi Mungu, kama 
Mwenyezi Mungu akitaka kunidhuru, wao 
wanaweza kuniondolea dhara yake? au akitaka 
kunirehemu, je, wao wanaweza kuzuia rehema 
yake?” Sema: “Mwenyezi Mungu ananitosha, 
kwake wategemee wanaotegemea ” 

39. Sema: “Enyi watu wangu! Fanyeni amali 
zenu kwa tamkini yenu, (mpendavyo), mimi pia 
nafanya (kwa tamkini yangu). Basi karibuni hivi 
mtajua ” 

40. “Ni nani itakayemjia adhabu ya 
kumfedhehesha na itakayemshukia adhabu 
iendeleayo.” 

41. Sisi tumekuteremshia Kitabu hiki kwa ajili 
ya watu (wote) ili kuwabainishia haki, basi 
anayeongoka (anaongoka) kwa manufaa ya nafsj 
yake, na anayepotoka bila shaka anapotoka kwa 
hasara (ya nafsi) yake pia. Na wewe siye mlinzi wao. 

36. Nawasikie wanaoomba makaburi na mizimu na . . . wakamuacha Mwenyezi Mungu. Mwenyezi Mungu 
hawezi kuwatosheleza? Na waisome vile vile Aya ya 38 na ya 43 na ya 44 na ya 45 za Sura hii hii. Wanataka 
waambiweje zaidi kuliko hivi? 

